พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยรามคำแหงพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๒๘ สิงหาคม พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยรามคำแหงอาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ กับมาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยรามคำแหง พ.ศ. ๒๕๔๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยรามคำแหง พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่บทบัญญัติมาตรา ๔ (๑) เฉพาะสาขาวิชาการพัฒนาทรัพยากรมนุษย์ และมาตรา ๖ (๘) ให้ใช้บังคับตั้งแต่วันที่๙ มีนาคม พ.ศ. ๒๕๕๕ เป็นต้นไปมาตรา ๓ ให้ยกเลิกพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยรามคำแหง พ.ศ.๒๕๕๒มาตรา ๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยรามคำแหงดังต่อไปนี้(๑) สาขาวิชาการพัฒนาทรัพยากรมนุษย์สาขาวิชาเทคโนโลยีการสื่อสารมวลชน และสาขาวิชาศิลปศาสตร์ให้แต่ละสาขาวิชามีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๒) สาขาวิชาทัศนมาตรศาสตร์ มีปริญญาสามชั้น คือ(ก) เอก เรียกว่า ทัศนมาตรศาสตรดุษฎีบัณฑิต ใช้อักษรย่อ ทศ.ด.(ข) โท เรียกว่า ทัศนมาตรศาสตรมหาบัณฑิต ใช้อักษรย่อ ทศ.ม.(ค) ตรี เรียกว่า ทัศนมาตรศาสตรบัณฑิต ใช้อักษรย่อ ทศ.บ.(๓) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๔) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๕) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๖) สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๗) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๘) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๙) สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๐) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๑๑) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๕ ครุยวิทยฐานะของมหาวิทยาลัยรามคำแหงมีสามชั้นดังต่อไปนี้(๑) ครุยดุษฎีบัณฑิต ทำด้วยผ้าหรือแพรสีน้ำเงินเข้มเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบและมีจีบที่หัวไหล่ตัวเสื้อผ่าอกตลอด มีแถบกำมะหยี่สีทอง กว้าง ๔ เซนติเมตรถัดจากแถบสีทองออกไปมีแถบกำมะหยี่สีประจำคณะหรือสาขาวิชา กว้าง ๒ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อแขนเสื้อยาวตกข้อมือปลายแขนปล่อยตอนกลางแขนทั้งสองข้างมีแถบกำมะหยี่สีน้ำเงินเข้มกว่าตัวเสื้อเล็กน้อยกว้าง ๕ เซนติเมตร จำนวนสามแถบติดเรียงกัน ระยะห่างระหว่างแถบ ๕ เซนติเมตรมีผ้าคล้องคอทำด้วยผ้าหรือแพรสีน้ำเงินเข้มเช่นเดียวกับเสื้อด้านนอกตอนปลายของผ้าคล้องคอขลิบริมด้วยผ้าหรือแพรสีทองริมหนึ่งและขลิบริมด้วยผ้าหรือแพรสีประจำคณะหรือสาขาวิชาอีกริมหนึ่งประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือสักหลาดสีน้ำเงินเข้ม มีพู่ทำด้วยดิ้นทองยาว ๒๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ตอนกลางแขนทั้งสองข้างมีจำนวนสองแถบและหมวกมีพู่ทำด้วยดิ้นสีน้ำเงินเข้ม(๓) ครุยบัณฑิต เช่นเดียวกับครุยมหาบัณฑิตเว้นแต่แถบกำมะหยี่ตอนกลางแขนทั้งสองข้างมีจำนวนหนึ่งแถบมาตรา ๖ สีประจำคณะและสาขาวิชา มีดังต่อไปนี้(๑) คณะนิติศาสตร์ สีขาว(๒) คณะบริหารธุรกิจ สีฟ้า(๓) คณะมนุษยศาสตร์ สีแสด(๔) คณะรัฐศาสตร์ สีแดงเข้ม(๕) คณะวิทยาศาสตร์ สีเหลือง(๖) คณะศึกษาศาสตร์ สีชมพู(๗) คณะเศรษฐศาสตร์ สีม่วง(๘) สาขาวิชาการพัฒนาทรัพยากรมนุษย์ สีเทา(๙) สาขาวิชาทัศนมาตรศาสตร์ สีเขียว(๑๐) สาขาวิชาเทคโนโลยีการสื่อสารมวลชน สีเขียวตองอ่อน(๑๑) สาขาวิชารัฐประศาสนศาสตร์ สีน้ำตาล(๑๒) สาขาวิชาวิศวกรรมศาสตร์ สีเลือดหมู(๑๓) สาขาวิชาศิลปกรรมศาสตร์ สีครีมทองมาตรา ๗ เข็มวิทยฐานะของมหาวิทยาลัยรามคำแหงมีลักษณะเป็นพระบรมรูปพ่อขุนรามคำแหงมหาราชประทับบนพระแท่นมนังคศิลาอาสน์พระหัตถ์ขวาทรงถือหนังสือ ข้างล่างมีอักษรชื่อมหาวิทยาลัยรามคำแหงทำด้วยโลหะรมดำมาตรา ๘ ให้มหาวิทยาลัยรามคำแหงจัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยรามคำแหงได้เปิดสอนสาขาวิชาการพัฒนาทรัพยากรมนุษย์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชา รวมทั้งสีประจำสาขาวิชาสำหรับสาขาวิชาดังกล่าวและสมควรปรับปรุงพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยรามคำแหง เสียใหม่เพื่อความสะดวกในการใช้กฎหมาย และโดยที่มาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยรามคำแหง พ.ศ. ๒๕๔๑ บัญญัติว่าการกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๗ กันยายน๒๕๕๘ปุณิกา/ผู้ตรวจ๑ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๘๗ ก/หน้า ๒๑/๙ กันยายน ๒๕๕๘